કોંગ્રેસ નેતૃત્વએ પ્રારંભથી જ ઉમેદવારોની પસંદગીમાં સ્વચ્છ પ્રતિભા ધરાવતા યુવાઓને પ્રાધાન્ય આપવાની જાહેરાત કરી હતી. કોંગ્રેસમાં ત્રણ મહિના સુધી ત્રિસ્તરીય પદ્ધતિથી ઉમેદવારો નક્કી કરવાની કવાયત ચાલી, તેમાં પણ આ બાબત પર ખાસ ભાર મુકાયો હતો. પ્રજામાં એન્ટી ઈન્કમબન્સી, પાટીદાર આંદોલન જેવાં પરિબળોથી કોંગ્રેસની છાવણીમાં શરૂઆતથી ઉત્સાહ હતો એટલે સ્વાભાવિકપણે દાવેદારોનો ધસારો પણ હતો.